Trifosfor pentanitrid
Trifosfor pentanitrid je neorgansko jedinjenje sa hemijskom formulom P3N5. Ovo jedinjenje sadrži samo fosfor i azot. Ovaj materijal se klasifikuje kao binarni nitrid. Ovo jedinjenje trenutno nema praktičnu primenu, ali je predmet istraživanja. Ono je bela čvrsta materija, mada uzorci često izgledaju obojeno usled prisustva nečistoća.

Sinteza 
Trifosfor pentanitrid se može formirati reakcijom između raznih fosfor(V) i azotnih jedinjenja (kao što je amonijak i natrijum azid); uključujući reakciju između elemenata.

3 PCl5 + 5 NH3   →   P3N5 + 15 HCl
3 PCl5 + 15 NaN3   →   P3N5 + 15 NaCl + 5 N2

Slični metodi se koriste za pripremu bor nitrida (BN) i silicijum nitrida (Si3N4); međutim produkti su generalno nečisti i amorfni.

Kristalni uzorci su proizvedeni reakcijom amonijum hlorida i heksahlorociklotrifosfazena: ili fosfor pentahlorida.

(NPCl2)3  +  2 NH4Cl   →   P3N5  +  8 HCl

3 PCl5  +  5 NH4Cl   →   P3N5  +  20 HCl

P3N5 je isto tako bio pripremljen na sobnoj temperaturi, reakcijom između fosfor trihlorida i natrijum amida.

3 PCl3 + 5 NaNH2  →   P3N5  +  5 NaCl  +  4 HCl  +  3 H2

Reakcije 
P3N5 je termalno manje stabilan od bilo BN ili Si3N4, i dekompozicija do elemenata se javlja na temperaturama iznad 850°C:

2 P3N5  →   6 PN  +  2 N2 
4 PN   →   P4 + 2 N2

On je otporan na slabe kiseline i baze, i nerastvoran u vodi na sobnoj temperaturi, međutim hidrolizuje se nakon zagrevanja pri čemu se formiraju amonijum fosfatne soli (NH4)2HPO4 i NH4H2PO4.

Trifosfor pentanitrid reaguje sa litijum nitridom i kalcijum nitridom čime se formiraju korespondirajuće soli PN47− i PN34−. Heterogena amonoliza trifosfornog pentanitrida daje imide kao što su HPN2 i HP4N7. Predloženo je da ta jedinjenja potencijalno mogu da nađu primenu kao čvrsti elektroliti i pigmenti.

Vidi još
 Polifosfazen

Reference 

Нитриди
Једињења фосфора
Чврсте материје